নারীর বিপদ ও নিরাপত্তার বিষয়টি মহান আল্লাহর চেয়ে আর কে বুঝে? তাই ইসলামে হিজাব বা পর্দার অলংঘনীয় বিধান দেয়। পবিত্র কোরআনে তাই ঘোষিত হয়েছে,“হে নবী! আপনি আপনার স্ত্রীগণকে, কন্যাগণকে ও ম’মুমিনদের নারীগণকে বলে দিন,তারা যেন তাদের চাদরের কিছু অংশ দিয়ে (নিজেদেরকে) আবৃত করে। এতে তাদের চেনা সহজতর হবে, ফলে তাদের উত্ত্যক্ত করা হবে না” –(সুরা আহযাব, আয়াত ৫৯)। পর্দা তাই মহান আ ল্লাহতায়ালা নির্দেশিত এমন এক বাংকার যা নারীকে নিরাপত্তা দেয় দুর্বৃত্তদের হামলা থেকে। ঘর তাদের জন্য দুর্গ। পর্দানশিন মহিলার উপর হামলার ঘটনা এজন্যই কম। সৈনিক যখন তার দুর্গ ও বাংকার থেকে বেড়িয়ে আসে তখন তার বিপদও বাড়ে।নারী-শত্রু সেক্যুলারিস্টগণ তাই নারীকে গৃহ ও পর্দার বাইরে এনে তাঁকে নিরাপত্তাহীন করতে চায়। সে বিপদ কমাতে ইসলাম মোহাররাম ব্যক্তি (যার সাথে বিবাহ হারাম) ছাড়া রাস্তাঘাটে বেড়াতে বেরুনো দূরে থাক,পবিত্র হজে যাওয়াও নিষিদ্ধ করেছে। নারীরা তাদের উপর বিপদ ডেকে এনেছে আল্লাহর নির্দেশিত সে হুকুমের বিরুদ্ধে বিদ্রোহ করে। অথচ মুসলিম বিশ্বে মুসলিম নারীর পক্ষ থেকে আল্লাহর সে বিধানের বিরুদ্ধে প্রচণ্ড বিদ্রোহ ঘটেছে।